钦定古今图书集成/理学汇编/文学典/第117卷 > 黄文旦〈怿惟〉
## 钦定古今图书集成/理学汇编/文学典/第117卷 > 黄文旦〈怿惟〉

按《德安府志》：“文旦，字敬渝，孝感人。十岁能文，治《毛诗》。
著有《二南笺义》二十五篇。崇祯丙子举于乡。读书慷
慨有大志，后绝意仕进。明末感时事，作《测时论》十篇，
《荛虑》二十四篇，危言谠论，论者比之贾长沙、陈同甫。
家以益贫，挑野菜和羹炊之，欣然适也。有《老峰集》若
干卷。子怿、惟，皆以文章世其家。”